Kraljevica, 03. travnja 2019.

**J A V N I P O Z I V**

**ZA DODJELU DONACIJA I SPONZORSTAVA U 2019. GODINI**

1. **Uvjeti natječaja**

Pravo sudjelovanja na natječaju za dodjelu donacija Županijske lučke uprave Bakar-Kraljevica-Kostrena imaju registrirane udruge, klubovi i/ili organizacije sa sjedištem u Gradu Kraljevici, Gradu Bakru, Općini Kostrena i okolnim mjestima, a koje djeluju najmanje godinu dana u Republici Hrvatskoj.

Prijavljeni projekti moraju se odnositi na aktivnosti koje se provode u 2019. godini.

1. **Glavni kriteriji za dodjelu donacija i sponzorstava**

1. Očuvanje kulturne, povijesne i tradicijske baštine te očuvanje okoliša

* Originalnost i kvaliteta projekta,
* Doprinos očuvanju kulturne, povijesne i tradicijske baštine kraja, te očuvanju tradicije u pomorskom i lučkom obilježavanju važnih datuma i događaja.

2. Sport

* Rezultati primjereni veličini i mogućnostima kluba/pojedinca, osvojene nagrade,
* Doprinos promicanju kulture sporta i zdravog življenja među djecom i mladima.

1. **Pravila natječaja**

Svi zainteresirani imaju pravo natjecati se samo s jednim projektom. Najmanji iznos financijskih sredstava za pojedini prijavljeni projekt je 500,00 kuna, a najveći iznos po pojedinom projektu je 3.000,00 kuna. Pojedinačne iznose donacija odredit će Povjerenstvo za ocjenjivanje prijava ovisno o kvaliteti pristiglih prijava.

Kako se može ostvariti prednost u financiranju projekta i tko nema pravo prijave na Javni poziv detaljno je opisano u Uputama za prijavitelje na Javni poziv za dodjelu donacija i sponzorstava u 2019. godini.

Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje dostupni na web stranici Županijske lučke uprave Bakar-Kraljevica-Kostrena (<http://www.zlu-bakar-kraljevica.hr/>)

Podnositelje molbi koji su stekli pravo na donaciju Županijske lučke uprave Bakar-Kraljevica-Kostrena pozvat će na potpisivanje ugovora o donaciji ili sponzorstvu.

Prije potpisa Ugovora registrirane udruge, klubovi i/ili organizacije sa sjedištem u Gradu Kraljevici ili okolnim mjestima morati će priložiti dokaze da se protiv odgovornih osoba u udruzi, klubu i/ili organizaciji i voditelju projekta ne vodi kazneni postupak, te da udruga, klub i/ili organizacija ima podmirene sve doprinose i plaćen porez.

1. **Završne odredbe**

Molbe se dostavljaju isključivo na prijavnici za natječaj, koja je sastavni dio ovog natječaja. Obrazac prijavnice objavljen je na web stranici Županijske lučke uprave Bakar-Kraljevica-Kostrena (<http://www.zlu-bakar-kraljevica.hr/>)

Prijave za dodjelu donacije dostavljaju se preporučenom poštom na adresu:

**Županijska lučka uprava Bakar-Kraljevica-Kostrena**

***„Javni poziv za dodjelu donacija / sponzorstva u 2019. godini“***

**Frankopanska 1a**

**51262 Kraljevica**

s naznakom *„NE OTVARATI prije sastanka Povjerenstva za provjeru ispunjavanja propisanih uvjeta natječaja“*.

Rok za podnošenje prijedloga projekata i programa je 30 dana.

Natječaj je otvoren do 03. svibnja 2019. godine.

Iznos osiguranih sredstava na raspolaganju je 12.000,00 kuna.